U ħallejnih jippassiga Praga u jinnetwerkja f' pajjiżu U ħallejnih jaghtina daru biex jimxi lejn il- blogg tal- futbol U ħallejnih jiekol il- Miso u jippowstja r- ritratti U ħallejnih jintervista r- Rifffs U ħallejnih imur lejn il- MySpace U ħallejnih jippowstja l- komiks U ħallejnih iħaffer fil- Libya U ħallejnih ighix fl- għid U l- ieħor . . . u l- ieħor . . u l- ieħor . . . u . . . Il- blogosfera Maltija kienet waħda mill- affarijiet l- iktar ecitanti li qatt ġew miktuba bil- Malti . Tista' tqmadarhom u difetti tista' ssibilhom imma r- realta' tibqa' li kienu ( ġeneralment ) interessanti u kienu ( ġeneralment ) miktuba sew . Iva , veru , ftit minnhom - fosthom tiegħi - ma kienux dejjem dwar temi estremament topici u ta' spiss kienu jiddevjaw fl- ego tal- kittieb imma hekk għamel ukoll kważi kull ktieb li qrajt f' ħajti . Jekk ma tafx issir tħobb , jew almenu ma tasalx tissoporti l- ego u s- superego tal- kittieb , l- ebda ktieb jew l- ebda biċċa arti ma jgħoddu għalik . Ejjew lura . Ejjew . Iktbu zozzerija dwar il- qattus jew dwar iċ- cheddar li kiltu l- bieraħ jew - li jkun . L- aqwa li tigu lura u terġgħu taqbu t- telgħa . . . Valletta Ring Road ( Triq L- Assedju L- Kbir ) , Valletta Triq l- Ifran , Valletta Triq il- Kbira San Ġużepp , Ħamrun Taaaaas - Sikkina magħrufin , ta' Werwer aħna mlaqqmin . . . Ifthulna t- triq - ħadd ma jistgha għalina . . . Ara minn hawn . . . Is- Sur Vot . . erm ridt ngħid Is- Sur Gremxula . Nista' naqdik f' xi ħaġa ? Ghadni kemm gejj minn vaganza Malta . Damet snin biex tidhol imma fl- aħħar ħakmitni sew in- nostalġija u l- kilba għall- pajjiż ( homesickness ) . . . Malta ma nbidlitx wisq . U fejn inbidlet , ġeneralment inbidlet għall- aħjar . . . Il- prezzijiet . Meta niġi dejjem toqgħod tqabbel il- prezzijiet ta' Brussell u ta' Malta u toħroġ dejjem rebbieħ . Din id- darba daqshekk . Kull darba li wasal kont hadni għall- għarrieda . Ili nara ġejja u fl- aħħar waslet - Malta hi daqs , jew iktar għalja , minn Brussell . Propjeta' , ristoranti , ikel ( ħlief ħxejjex ) kważi kollox indaqs jew iktar . Il- problema hi l- pagi huma differenti wkoll . Nistaqsi lili nnifsi kif jagħmlu n- nies biex ilhaqqu mal- hajja - imma hekk jagħmlu l- familja tiegħi u l- familji ta' 405 , 000 maltin oħra . L- ikel . Malta waslet rivoluzzjoni żgħira . . . mhux biss ix- xeffs Maltin skoprew il- prodotti Maltin u qed jintegrawhom fl- ikel iżda saru iktar avventuruzi f' dak li jsajru u kif isajruh . Id- dizinn ta' l- aredament huwa ħafna aħjar ukoll . Hawn , ħalliha li l- kokijiet għax skoprew ir- rucola ( li iffisaw fuqha u qed idahhluha kullimkien ) iddeċidew li jgħollu l- prezzijiet . . . imma insomma . Iktar dwar dan f' powst oħra . Il- bilingwiżmu . Qed nara iktar u iktar postijiet jużaw il- Malti jew iz- żewġ lingwi . Tajjeb . Naqbel ukoll ma' ittra fil- gazzetta li fakkret , fid- dawl tal- fatt li l- kap ta' apparentement ma jafx bil- Malti , li l- lingwa tagħmel parti hi wkoll mill- patrimonju kulturali tagħna . Hu irribatta li għandu dritt jitkellem b' liema lingwa jrid għax il- kostituzzjoni tgħid li t- tnejn huma lingwi uffiċjali . Il- kostituzzjoni tgħid ukoll li l- Malti hi l- lingwa nazzjonali . Ma tantx hi risposta fis- sod wisq għal xi ħadd fil- posizzjoni tiegħu . Teknikament , għandu raġun - biss ir- raġun tiegħu jista' jitqabbel ma xi ħadd li jfakkar li għandu dritt ma tinħasilx għal ġimgħatejn . Vera , imma umbagħad ma jridx jieħu għalih jekk ħadd ma jrid jintefgha ħdejh . . . L- isbaħ post ta' Malta . Esplorajt post fejn qatt ma kont mort . Hu ta' pirati , qassisin solitarji , kabbalisti Spanjoli eziljati u bdiewa Sqallin eccentrici . Post ta' fniek slavagg u ta proġetti abbandunati ta' malajr . Ma niddejjaq xejn ikolli l- okkazzjoni inkun il- ħames resident permanenti . Ma tarawnix bħala sindku ta' Kemmuna ? Jien nemmen fl- ugwaljanza , u b' hekk , kieku nibda billi nghati d- dritt tal- vot lill- gremxul . U l- qżieqeż ukoll . Il- Gnien favorit tiegħi ( Gnien Romeo Romano , Sta . Venera ) u l- belt favorita tiegħi ( Il- Birgu ) sbiehu . Din ta' l- aħħar tant saret fjurita u nadifa li kważi kważi stennejtni ħa nara lill- William Tell jiekol xi pastizz jew l- uffiċju ċentrali tal- Credit Suisse biswit il- każin ta' San Lawrenz . . . Kullimkien . Ma gidmuniex imma tant kien hemm li ma stajniex sew fil- Crystal Lagoon . La nsir sindku bla vot ser jibqgħu . Hekk jew hekk m' għandix x' nagħmel bihom il- floating voters . . . Insejt kemm huma kbar id- djar tal- Maltin . Bazikament għoġbitni li nista' ngħolli l- istereo kemm irrid u , iktar importanti minn hekk , wara ikla għand ir- Rubino kollha ċiċri , fażola u piżelli , inboss bass li jasal jrieghed kerrejja f' Napli u jinkwieta sejsmografi fit- Tunisija . U nwehhel fil- kelb . Hemm bżonn naraw x' nagħmlu . Jekk il- periti jazzardaw jipprovaw ihazzu xi ħaġa ghall xi kuntrattur ta' l- easy - money naqtaghlhom idejhom barra , Midnight Express style . Kull m' hawn mibni u l- arkitettura hi tal- waħx . In- nuqqas ta' viżjoni u l- sfaccatagni huma inkredibbli . Fejn mhux mibni huwa " earmarked " - naħseb għanda par widnejn kbar ħafna Malta . . . Niehu pjaċir nixtri l- affarijiet ta' l- imma kemmxejn konfuż kif għalkemm in- nies inqas jitkellmu bit- Taljan milli meta kont żgħir jien , il- ħanut jistokkja kważi esklussivament prodotti taljani bit- tikketti bit- Taljan biss . Ma staqsejt għal xejn kumplikat - Ghal brebis . . . u mill- ewwel beda jaqta l- brie ( ma kienx jaf x' inhu Brebis . . . imbasta bil- vavalor " Maitre Crémier " ) . Lanqas ġobon li kont insib għand il- grocer ta' ħdejja ( ricotta salata ) ma kellu . Il- pjaċir li ma tkunx barrani . Kemm hu sabiħ taqbad titkellem bla ma taħseb . Ghal raġunijiet li mhux ser nidħol fihom ( għax insir qisni rottweiler indannat li ghadom kemm serqulu l- għadma kbira u tqarmeċ tiegħu meta nitkellem fuq il- lingwa Franċiża u x' kelli inbaghti minħabba fiha ) ħadt pjaċir kbir li ma smajtx il- lingwa franciza għal ġimgħa u nofs . Numru ta' elementi għamluni francophobe , u kull ma smajt u qrajt f' Malta kien bil- Malti , bl- Ingliż u t- Taljan . Kulturalment , ma nafx għalfejn , bnejt stampa falza f' moħħi . Sibt li kien hemm rivoluzzjoni li ħakmet is- settur hekk kif ħakmet is- settur tal- catering . Mhux il- każ . Gieli jkun hemm xi ħaġa tajba imma għall- parti l- kbira x- xena tibqa' lubiena u m' għanda assolutament xejn x' taqsam ma' tal- kontinent . In ġenerali , Malta sirt inhobba ħafna . Ironikament , il- fatt li m' għandix għalfejn nghix hemmhekk u li jien fortunat biżżejjed li kull ma hi tlett siegħat 'l bogħod bl- ajruplan naħseb huma elementi li forsi għenu biex dan iseħħ . . . klikkjaw u qraw